ועדת הכספים, כנסת 16, פרוטוקול מספר 229, 2005-11-14 10:30

יעקב ליצמן: תקנות מס ערך מוסף (תיקון), התשס"ו-2005.

שי ברגר: כולנו עדים לאחרונה לתופעות השליליות הקשורות לסחר בפסולת מתכת.

שי ברגר: העניין הזה עלה לאחרונה בעיתונות.

שי ברגר: זה מצב שהגיע לידי גניבה של קברים, של אנדרטאות.

שי ברגר: יש לא מעט תמריצים..

נסים דהן: גונבים מכסים של ביוב.

יחיאל חזן: בכביש באר-שבע דימונה אין אפילו מכסה אחד.

שי ברגר: קיימים שני תמריצים עיקריים לכל הסחר, כשאחד מהם זה העלייה במחיר הפסולת והייצוא בהיקפים אדירים לחו"ל.

שי ברגר: אנחנו מדברים על 135 מיליון דולר ייצוא של פסולת מתכת בשנת 2004.

שי ברגר: בשנים 2002-2003 דובר על 150 מיליון.

שי ברגר: תמריץ אחד זה המחיר והביקוש בחו"ל, תמריץ נוסף היה קשור לחוק מע"מ ולניצול חשבוניות פיקטיביות.

שי ברגר: מדובר בענף מאוד ייחודי, שעיקר חומרי הגלם מקורם באיסוף פרטי על ידי כל מיני גורמים שאינם רשומים במע"מ.

שי ברגר: הם מוכרים את הפסולת ללא חשבוניות.

שי ברגר: כיוון שהיצואנים הם רק מקבלי החזרי מע"מ, אז אנחנו נדרשים להגדיר תחומי מע"מ למספר מצומצם של יצואנים בסכומים שהגיעו בשנה שחלפה לכ90 מיליון שקל מס, כשבצד השני אנחנו לא רואים את המס הזה משולם לרשויות המדינה.

שי ברגר: אנחנו ראינו לנכון לנסות לטפל בנושא הזה, שמטופל כבר כמה שנים במסגרת חקירות והליכים פליליים, בדרך של העברת נטל תשלום המס על הקונים.

נסים דהן: הוא יוציא חשבונית עצמית.

שי ברגר: נכון להיום הוא מעביר את תשלום הקנס למוכר, כשהמוכר לא מעביר את הקנס למדינה.

ניסן סלומינסקי: מה ההצעה שלכם?

שי ברגר: הפתרון הוא לגלגל את נטל החיוב במס על הקונה.

שי ברגר: מבחינתו מדובר בפעולה חשבונאית.

חיים אורון: באלה תחומים יש נוהל כזה?

הלית ברק: יש את זה במקרקעין, בשירותים מיובאים.

הלית ברק: יש רשימה בתקנות שמתקנים.

שי ברגר: הוא קיים באותם מצבים שאין לנו קשר ישיר וסדיר עם המוכר.

ניר קדמי: קיבלנו את ההצעה רק אתמול בשעה 18:00 בערב.

ניר קדמי: עוד לא הצלחנו ללמוד אותה.

ניר קדמי: לא דיברנו עם רשות המסים, גם אף אחד לא הציג בפנינו שום נתון.

ניר קדמי: ניסינו ללמוד מהדקות האחרונות מה הרציונאל.

ניר קדמי: אני לא יכול כרגע לבוא ולהצביע על כשל נוראי בעניין, אבל.

ניר קדמי: .

יעקב ליצמן: מה מפריע לך?

ניר קדמי: אנחנו כמשרד לאיכות הסביבה מנסים להטמיע את ענף מחזור המתכות כבר לא מעט שנים.

ניר קדמי: אנחנו מנסים לדחוף את זה קדימה.

ניר קדמי: בשנתיים שלוש האחרונות המחירים בסין הביאו לידי כך שמחיר המתכת עלה.

ניר קדמי: כנראה שבגלל זה רשות המסים התעוררה.

ניר קדמי: אני לא בטוח שברשות המסים יש את כל הנתונים לגבי הענף.

ניר קדמי: אני מבקש שתתן לנו שבועיים כדי לשבת עם אותם יצואנים.

ניר קדמי: תקבעו מועד מהיר לדיון הבא.

ניר קדמי: יכול להיות שנבוא מאוחדים בעוד שבועיים.

יעקב ליצמן: זה לא מקובל עלי.

שי ברגר: התקנה עצמה באה לאחר שהתנהלו מגעים בחודשים האחרונים עם היצואנים, עם התאחדות התעשיינים.

שי ברגר: הם אלה שדוחפים.

שי ברגר: הם ביקשו שהתקנה תיכנס לתוקף כמה שיותר מהר, כדי שתפתור להם את התקלה שאנחנו מגיעים אליהם כל הזמן עם הדרישות להחזרי מע"מ.

חזקיהו ישראל: אנחנו תומכים בתקנות כפי שהוצעו.

חזקיהו ישראל: התקנות במקומן.

אהוד רצאבי: שיפתרו הם את הבעיות בין משרדי הממשלה.

אהוד רצאבי: התקנות נכונות, הן צריכות לעבור כמה שיותר מהר.

עוזי מרדכי: חל בעבר איסור לייצא גרוטאות מתכת ממדינת ישראל.

עוזי מרדכי: בשנת 1996 הוגש בג"ץ שגרם לכך שהאיסור הזה ירד.

עוזי מרדכי: מאז יש ייצוא של גרוטאות ממדינת ישראל.

עוזי מרדכי: זה פגע מאוד בתעשייה המקומית.

עוזי מרדכי: המחירים בעולם עלו, לכן אנחנו עדים לכל מיני תופעות של פירוק אנדרטאות והעברת פסולת מתכת למחזור.

עוזי מרדכי: נוצר מסחר מאוד פרוע.

עוזי מרדכי: התעשייה הישראלית נפגעת בצורה מאוד קשה, משום שפעם אחת לוקחים לה את חומר הגלם של בתי היציקה, ופעם שנייה המוצרים האלה חוזרים לכאן בתור מוצרים זולים מסין.

עוזי מרדכי: כתוצאה מכך נוצרת פגיעה כפולה ומכופלת.

עוזי מרדכי: אנחנו חושבים שהתקנה הזאת תכניס קצת שפיות וסדר על ידי כך שהמע"מ יחול על הקונה, לא על המוכר.

עוזי מרדכי: כתוצאה מזה גם המדינה תחסוך את כל ההפסדים.

יעקב ליצמן: לא שמעתי מהנציג לאיכות הסביבה התנגדות לחוק, מעבר לעניין של אי התייעצות.

ניר קדמי: יכול להיות שהתקנה טובה, אבל היא לא תעשה שום סדר.

יעקב ליצמן: היא לא תזיק.

ניר קדמי: משרד האוצר ימשוך את ידיו מלהסדיר את הנושא אם יהיו בעיות אחרות.

ניר קדמי: אולי אפשר להגיע לאיזה שהוא הסדר משותף.

יעקב ליצמן: אמר לך נציג האוצר שהם דיברו עם כל הגורמים.

ניר קדמי: אף אחד לא דיבר איתנו.

ניר קדמי: לא נראה לי כל כך מזיק לדחות את זה לעוד שבועיים.

נסים דהן: הייתי נוטה להסכים עם נציג המשרד לאיכות הסביבה, אבל זה בסמכותך להחליט.

נסים דהן: התקנה הזאת באה לעשות סדר, כי הקונה קונה מגוף לא ממוסד ואז הוא מוציא חשבונית עצמית.

נסים דהן: ברגע שהתקנה גורפת כך שכל קונה מוציא חשבונית עצמית, אז אנחנו בעצם סוגרים דלת בפני ניהול ממוסד.

נסים דהן: אם מוכר הגרוטאות ירצה למסד את עצמו זה לא יעזור לו כי בכל מקרה הקונה צריך להוציא חשבונית עצמית.

נסים דהן: אנחנו צריכים לסווג את התקנה הזאת רק בתנאי שהוא קנה מקונה לא ממוסד.

שי ברגר: התקנה מתייחסת לכל מי שמתעסק עם רכישת אותה פסולת מתכת, שזה מהשלב של האיסוף עד לשלב של הייצוא.

שי ברגר: אנחנו רואים בשרשרת הזאת 0 מס גבייה, כי כל מי שנמצא באמצע בין האוסף הראשון לבין היצואן מדווח על מיליון שקל רכישות, על מיליון שקל מכירות בלי לשלם אפילו שקל מס.

שי ברגר: אנחנו, לאורך כל הדרך, לא רואים שמס נכנס לקופת האוצר.

שי ברגר: לקראת הייצוא אנחנו מזרימים חזרה את כל המס.

שי ברגר: זה לא משנה אם יש גורם אחד בשרשרת או 10 גורמים.

חיים אורון: נניח שמפעל מסודר רוצה למכור מתכת לגורם מסוים.

חיים אורון: האם כשהוא מוכר הוא חייב להוציא חשבונית מע"מ?

נסים דהן: לפי התקנה הזאת הוא לא צריך.

חיים אורון: למפעל של הקיבוץ שלי יש גרוטאה שהוא מוכר למפעל שמתעסק בגרוטאות.

חיים אורון: יש אלף מקרים כאלה.

חיים אורון: האם אני, כעוסק מורשה, צריך להוציא חשבונית עם מע"מ?

שי ברגר: התקנה נועדה לתפוס את אותו מסחר בפסולת מתכת.

שי ברגר: בתקנה עצמה יש אזכור של פרטי מכס שנכונים לייצוא ולייבוא.

שי ברגר: אנחנו לא רואים כפסולת מתכת מכונת כביסה ששימשה בתור ציוד במכבסה.

נסים דהן: הוא מוכר את זה כפסולת.

חיים אורון: טרקטור ישן שנגרע מהמלאי.

חיים אורון: האם הוא חייב להוציא חשבונית?

טלי דולן: הבעיה בטרקטור זה שהוא לא מוגדר כפסולת מתכת.

טלי דולן: אם אתה שואל על מפעל שלוקח פסולת מתכת, אוסף אותה ומוכר אותה באיזו שהיא צורה, אז התקנה הזאת מדברת על כך שבמקרים האלה הקונה ישלם.

טלי דולן: אני לא יודעת למה זה מטריד אתכם.

טלי דולן: התקנות מדברות על הרבה מאוד מקרים שבהם הקונה מעביר את זה.

קריאה: נכון הוא שבמע"מ העוסק משלם מס עסקאות והוא זכאי לנכות תשומות בשל הרכישות שלו.

קריאה: העיקרון הזה נשמר גם במקרה הזה.

קריאה: איך?

קריאה: על ידי כך שהמוכר קנה בשעתו את מה שהוא מוכר עכשיו.

קריאה: כשהוא קנה הוא דיווח וקיזז את מס התשומות.

קריאה: הוא את שלו עשה.

קריאה: זה שקונה ממנו יוציא בסופו של דבר את החשבונית במקום הרוכש, בדיוק כמו הרוכש שדיברנו עליו.

קריאה: יש הקבלה מלאה בין שני השלבים.

קריאה: הטרקטור, כפי שאתה מדבר עליו, הוא איננו בגדר פסולת.

קריאה: אנחנו מנסים לתקוף תופעה קשה של פסולת שמושלכת בצדי הדרכים, אנחנו לא מדברים על דברים שהתיישנו.

נסים דהן: מפריע לי שהם מנציחים שיטה של בלגן.

נסים דהן: הם לא רוצים לעשות סדר, הם רוצים כסף.

אבשלום וילן: מדוע אתם סוגרים את הדלת בפני עסקאות רגילות?

אבשלום וילן: מדוע אתם מנחים את כולם לעבור למסלול אחר?

אבשלום וילן: זה לא הגיוני, זה לא כלכלי וזה מוזר.

שי דותן: לא נגרם שום נזק כלכלי למוכר בזה שכאילו נוטלים ממנו את חובת התשלום והדיווח.

שי דותן: איזה נזק נגרם לו?

נסים דהן: הוא לא יכול לקזז.

נסים דהן: אתה מדבר על ברוטו, הוא מדבר על נטו.

אהוד רצאבי: נניח שיש מפעל, שכל עיסוקו הוא מכירת גרוטאות ברזל.

אהוד רצאבי: הוא לא עוסק בייצוא.

אהוד רצאבי: מהיום והלאה הוא לא מוציא יותר חשבוניות.

אהוד רצאבי: מדובר באדם מסודר, שכל עיסוקו מכירת גרוטאות לא לייצוא.

אהוד רצאבי: מהיום והלאה מי שיוציא חשבונית זה הקונה.

אהוד רצאבי: לאותו אחד יש רואה חשבון, יש לו שכר דירה.

אהוד רצאבי: הוא מהיום והלאה יגיש דוחות החזר בלבד.

יעקב ליצמן: מי בעד תקנות מס ערך מוסף (תיקון), התשס"ו-2005, ירים את ידו?

יעקב ליצמן: ה צ ב ע ה בעד - פה אחד נמנע - 1 אושר